**Frafald på GF2**

Selvevalueringstema og opfølgningsplan EUD 2024

**Selvevaluering**

Danmark har brug for faglært arbejdskraft. Politisk er der gennem ca. 10 år opsat mål for at flere skal gennemføre en erhvervsuddannelse. Samtidig peger de demografiske forhold på at der nu og i de kommende år vil være færre unge. Medmindre der iværksættes strukturel politisk styring, f.eks. i form af flere begrænsninger i adgangen til de gymnasiale uddannelser, tyder det derfor ikke på, at vi får flere unge på erhvervsuddannelserne. Fastholdelse og gennemførelse bliver derved endnu mere væsentligt fremadrettet. Vi vil derfor i 2024 søge at identificere hvilke faktorer, som går forud for frafald i historiske data med det formål bedre at kunne forudse potentielt frafald fremover.

Vi vil søge at afdække sammenhængen mellem forskellige faktorer, herunder hvorvidt der er større risiko for frafald ved et højt fravær, manglende læreplads, lave karakterer, mm. Vi vil også afdække, hvorvidt demografiske forhold kan spille en rolle f.eks. alder, om man er hjemmeboende, afstand fra hjem til uddannelsessted mv. Ved at lave denne analyse, håber vi at kunne afdække igangværende elevers frafaldsrisiko på individniveau. Formålet er at gøre ledelse og lærergrupper i stand til hurtigere at kunne træffe beslutning om at kanalisere de rette ressourcer til de områder/elever, som har et særligt behov og dermed iværksætte nødvendige tiltag i og omkring undervisningen.

**Opfølgningsplan**

Konkret vil vi som supplement til det daglige fastholdelsesarbejde:

* Udvikle relevante visninger i Power BI, så de ansvarlige ledere har adgang til løbende at følge data, som har betydning for frafald
* Udvikle en form for frafaldsalarm, så vi kan være på forkant med de rette ressourcer, der bagudrettet har vist sig at føre til frafald
* Iværksætte systematisk sparring med de ansvarlige ledelser og kvalitetsafdelingen omkring data og især kobling af data samt analyse for at finde forklaringer, som vi kan iværksætte handling pba.
* Udvikle et læringsforløb målrettet ressourcepersoner i Moodle, som skal klæde dem på til at arbejde med data
* Implementere ovenstående initiativer i de eksisterende processer for fastholdelse, jf. Procedurer for fravær f.eks.